Cantharolethrus luxerii

Cantharolethrus luxerii er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (27-60 millimeter), forholdsvis slank, blankt svart hjortebille. De er blant de største hjortebillene i Sør-Amerika, som mangler kjempestore arter innen denne gruppen.
Hannens kjever (mandibler) er kraftige, båndformede, jevnt nedoverbuet, med tre spisse tenner nær spissen. Antennene er påfallende lange og tynne, uten en tydelig vifte i spissen. Hodet har skrå kjøler på sidene. Pronotum er trapesformet med framstikkende bakhjørner. Hunnen er mye mindre enn hannen, matt, uten forstørrede kjever. Hode og forkropp er nokså knudrete, hodet nesten kvadratisk.

Levevis 
Larvene utvikler seg i råtne trestammer.

Utbredelse 
Arten er utbredt fra Costa Rica i nord til Ecuador i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Neoprosopocoilini
 Slekten Cantharolethrus Thomson, 1862
 Cantharolethrus luxerii (Buquet, 1843)
 Cantharolethrus luxerii inflexus Boileau, 1899
 Cantharolethrus luxerii luxerii (Buquet, 1843)

Kilder 
 Oversikt over artene
 Generic Guide to New World Scarabid Beetles – Cantharolethrus

Eksterne lenker 
 Bildegalleri over preparerte eksemplarer
 

Hjortebiller
Dyr formelt beskrevet i 1843
Dyr formelt beskrevet av Jean Baptiste Lucien Buquet
Costa Ricas insekter
Colombias insekter
Ecuadors insekter